Pritaikymas reguliavimo procedūrai su tikrinimu Pasiūlymas Europos parlamento ir Tarybos reglamentas iš dalies keičiantis Tarybos reglamentą (EB) Nr. 2223/96 dėl Europos nacionalinių ir regioninių sąskaitų sistemos Bendrijoje dėl Komisijai suteiktų įgyvendinimo įgaliojimų - /* KOM/2007/0776 galutinis - COD 2007/0272 */





[pic] | EUROPOS BENDRIJŲ KOMISIJA | Briuselis, 6.12.2007 KOM(2007) 776 galutinis 2007/0272 (COD) Pritaikymas reguliavimo procedūrai su tikrinimu Pasiūlymas EUROPOS PARLAMENTO IR TARYBOS REGLAMENTAS iš dalies keičiantis Tarybos reglamentą (EB) Nr. 2223/96 dėl Europos nacionalinių ir regioninių sąskaitų sistemos Bendrijoje dėl Komisijai suteiktų įgyvendinimo įgaliojimų (pateikta Komisijos) AIŠKINAMASIS MEMORANDUMAS 1. PASIūLYMO APLINKYBėS 1.1 Komitologijos procedūrų pertvarka 1999 m. birželio 28 d. Tarybos sprendimas 1999/468/EB, nustatantis Komisijos naudojimosi jai suteiktais įgaliojimais įgyvendinimo tvarką[1], buvo pakeistas 2006 m. liepos 17 d. Tarybos sprendimu 2006/512/EB[2]. Sprendimo 1999/468/EB 5a straipsnis buvo pakeistas nustatant naują reguliavimo su tikrinimu procedūrą, taikytiną bendro pobūdžio priemonėms, skirtoms iš dalies pakeisti neesmines pagrindinio dokumento, priimto laikantis Sutarties 251 straipsnyje nustatytos tvarkos, nuostatas išbraukiant kai kurias tokias nuostatas arba įrašant naujas neesmines nuostatas. 1.2. Suderinimas prioriteto tvarka ir bendra tvarka Bendrame pareiškime[3] Parlamentas, Taryba ir Komisija sudarė pagrindinių teisės aktų, kurie turi būti skubiai pritaikyti pagal pakeistą sprendimą atsižvelgiant į nustatytą naują reguliavimo procedūrą su tikrinimu (suderinimas prioriteto tvarka), sąrašą. Tam, kad reguliavimo procedūra su tikrinimu būtų taikoma kitiems pagal bendro sprendimo procedūrą priimtiems teisės aktams, jau galiojantiems, kai įsigaliojo Sprendimas 2006/512/EB, bendrame pareiškime raginama šiuos teisės aktus pritaikyti, laikantis atitinkamų procedūrų (suderinimas bendra tvarka). Komisija pradėjo nagrinėti visus šiuos teisės aktus planuodama iki 2007 m. pabaigos pateikti teisės aktų projektų pasiūlymus jiems pritaikyti, jei būtina, naujai reguliavimo procedūrai su tikrinimu[4]. 1.3. Metodas Kaip jau minėta Komisijos komunikate Europos Parlamentui ir Tarybai (….), Komisija atidžiai išnagrinėjo visas bendro sprendimo tvarka priimtas priemones, kad būtų galima nustatyti tas iš jų, kuriomis leidžiama Komisijai priimti bendro pobūdžio priemones, skirtas pakeisti pagrindinio dokumento neesmines nuostatas. Komisija nustatė daugiau kaip 200 teisės aktų, kurie turėtų būti pritaikyti. Kai kurie iš jų yra įtraukti į Komisijos kodifikavimo programą. Pavyzdžiai apima 1996 m. birželio 25 d. Tarybos reglamentą (EB) Nr. 2223/96 dėl Europos nacionalinių ir regioninių sąskaitų sistemos Bendrijoje[5]. Pritaikymas naujai procedūrai turėtų būti atliekamas atsižvelgiant į kodifikavimo procedūros pažangą – arba pateikiant kodifikuoto pasiūlymo naują redakciją, arba, kaip šiuo atveju, pateikiant dalinio teisės akto pakeitimo projektą. 2. PASIūLYMO TEISINIAI ASPEKTAI Pakeitimu siekiama įvesti naują reguliavimo su tikrinimu procedūrą, kaip tai yra nustatyta Sprendimo 1999/468/EB (su pakeitimais) 5a straipsnyje. Jei būtų reikalinga, reglamente (EB) Nr. 2223/96 numatyta, kad Komisija gali pakeisti Europos sąskaitų 1995 m. sistemos metodiką ir pritaikyti iš valstybių narių prašomą informaciją (atitinkamos naujos lentelės, šalys ir (arba) regionai). Kadangi šios priemonės yra bendro pobūdžio ir skirtos iš dalies pakeisti neesmines šio reglamento nuostatas arba papildyti jį naujomis neesminėmis nuostatomis, jos turėtų būti priimtos taikant reguliavimo procedūrą su tikrinimu, numatytą Tarybos sprendimo 1999/468/EB 5a straipsnyje. Kadangi pagrindinis teisės aktas yra reglamentas, jis turėtų būti keičiamas analogišku teisės aktu. 2007/0272 (COD) Pritaikymas reguliavimo procedūrai su tikrinimu Pasiūlymas EUROPOS PARLAMENTO IR TARYBOS REGLAMENTAS iš dalies keičiantis Tarybos reglamentą (EB) Nr. 2223/96 dėl Europos nacionalinių ir regioninių sąskaitų sistemos Bendrijoje dėl Komisijai suteiktų įgyvendinimo įgaliojimų EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 285 straipsnio 1 dalį, atsižvelgdami į Komisijos pasiūlymą[6], laikydamiesi Sutarties 251 straipsnyje nustatytos tvarkos[7], kadangi: (1) 1996 m. birželio 25 d. Reglamente (EB) Nr. 2223/96 dėl Europos nacionalinių ir regioninių sąskaitų sistemos Bendrijoje[8] numatyta, kad tam tikros priemonės turi būti patvirtintos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgaliojimais tvarką[9]. (2) Sprendimas 1999/468/EB buvo iš dalies pakeistas Sprendimu 2006/512/EB, kuriuo nustatyta reguliavimo procedūra su tikrinimu, taikytina bendro pobūdžio priemonėms, skirtoms iš dalies pakeisti neesmines pagrindinio dokumento, priimto laikantis Sutarties 251 straipsnyje nustatytos tvarkos, nuostatas, inter alia, išbraukiant kai kurias tokias nuostatas arba įrašant naujas neesmines nuostatas. (3) Pagal bendrą Europos Parlamento, Tarybos ir Komisijos pareiškimą dėl Sprendimo 2006/512/EB[10] tam, kad ši procedūra būtų taikoma jau galiojantiems pagal Sutarties 251 straipsnyje nustatytą procedūrą priimtiems dokumentams, jie turi būti pataisyti laikantis taikomų procedūrų. (4) Dėl Reglamento (EB) Nr. 2223/96 visų pirma Komisijai reikėtų suteikti įgaliojimus priimti Europos sąskaitų 1995 m. sistemos metodikos pakeitimus ir įgaliojimus spręsti dėl iš valstybių narių prašomų duomenų pakeitimų. Kadangi šios priemonės yra bendro pobūdžio ir skirtos iš dalies pakeisti neesmines Reglamento (EB) Nr. 2223/96 nuostatas, jos turi būti priimtos taikant reguliavimo procedūrą su tikrinimu, nustatytą Sprendimo 1999/468/EB 5a straipsnyje. (5) Todėl Reglamentas (EB) Nr. 2223/96 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 2223/96 iš dalies keičiamas taip: (1) 2 straipsnio 2 pastraipa pakeičiama taip: "2. ESA 95 metodikos pakeitimai, kuriais siekiama patikslinti arba patobulinti jos turinį, priimami Komisijos, jeigu jais nėra keičiama metodikos pagrindinė koncepcija, jų įgyvendinimui nereikia papildomų išteklių ir jais nėra didinami nuosavi ištekliai. Šios priemonės, skirtos pakeisti neesmines šio reglamento nuostatas, inter alia, jas papildant, priimamos taikant 4 straipsnio 2 dalyje nurodytą procedūrą su tikrinimu.” (2) 3 straipsnio 2 dalies antra pastraipa pakeičiama taip: „Laikantis 2 straipsnio 2 dalyje nustatytų apribojimų bet kokie iš valstybių narių prašomų duomenų pakeitimai – naujos lentelės, šalys ir (arba) regionai – priimami Komisijos. Šios priemonės, skirtos pakeisti neesmines šio reglamento nuostatas, inter alia, jas papildant, priimamos taikant 4 straipsnio 2 dalyje nurodytą procedūrą su tikrinimu.” (3) 4 straipsnis pakeičiamas taip: „4 straipsnis 1. Komisijai padeda Statistikos programų komitetas (toliau – Komitetas). 2. Darant nuorodą į šią dalį, taikomi Tarybos sprendimo 1999/468/EB 5a straipsnio 1–4 dalys ir 7 straipsnis atsižvelgiant į to sprendimo 8 straipsnio nuostatas.“ 2 straipsnis Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje . Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, […] Europos Parlamento vardu Tarybos vardu Pirmininkas Pirmininkas […] […] [1] OL L 184, 1999 7 17, p. 23. Sprendimas su pakeitimais, padarytais sprendimu 2006/512/EB (OL L 200, 2006 7 22, p. 11) [2] OL L 200, 2006 7 22, p. 11. [3] OL C 255, 2006 10 21, p. 1. [4] PE 376.314v01-00 – A6-0236/2006 (Komisijos deklaracija pridedama prie Parlamento pranešimo) [5] OL L 310, 1996 11 30, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 1267/2003 (OL L 180, 2003 7 18, p. 1). [6] OL C […], […], p. […]. [7] OL C […], […], p. […]. [8] OL L 310, 1996 11 30, p. 1, Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 1267/2003 (OL L 180, 2003 7 18, p. 1). [9] OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11). [10] OL C 255, 2006 10 21, p. 1.